Kuuske külvatakse maikuu I-II dekaadil ridadena või hajali peenrasse. Valmistatakse 4-6 cm laiused külviread, külviridade vahele jäetakse 15 cm. Ridakülvil kulub 1,8-2,5 g seemet jooksvale meetrile, hajalikülvil 8-15 g seemet ruutmeetrile. Külv tuleks katta 0,5 cm mulla-, turba- või liivakihiga. Kuusekülvi võib varjutada kuuseokste või selleks otstarbeks valmistatud  katterestidega. Normaaloludes idaneb kuuseseeme 3 nädalaga.